Óvodai beiratkozás

2024/2025-ös nevelési évre

A nemzeti köznevelésről szóló 2011. évi CXC. törvény 8.§ (2) bekezdése szerint a gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt. A szülő - tárgyév április 15. napjáig benyújtott - kérelme alapján a gyermek jogos érdekét szem előtt tartva, annak az évnek az augusztus 31. napjáig, amelyben a gyermek a negyedik életévét betölti, a felmentést engedélyező szerv felmentheti az óvodai foglalkozáson való részvétel alól, ha a gyermek családi körülményei, sajátos helyzete indokolja.

A 2024/2025-ös nevelési évre a 2020. szeptember 01. és 2021. augusztus 31. között született gyermekeket kötelező beíratni.

Az a szülő vagy törvényes képviselő, aki a szülői felügyelete vagy gyámsága alatt álló gyermeket kellő időben az óvodába nem íratja be, szabálysértést követ el.

A beiratkozás időpontja: **2024. április 25. (csütörtök) 08.00 órától 16.00 óráig**

 **2024. április 26. (péntek) 08.00 órától 16.00 óráig**

Az óvodai beiratkozás helye: Nyírkarászi Óvoda

 4544 Nyírkarász, Fő út 67.

e-mail: nyirkaraszovoda@gmail.com

A beiratkozáshoz szükséges:

* A gyermek születési anyakönyvi kivonata
* A gyermek lakcímkártyája
* A gyermek TAJ kártyája
* A szülő (gondviselő) személyi azonosító és lakcímet igazoló hatósági igazolványa
* Amennyiben a gyermek halmozottan hátrányos helyzetű, akkor az igazoló dokumentum
* A gyermek esetleges betegségeit igazoló dokumentumok, szakértői vélemény
* nem magyar állampolgár esetén a gyermek státuszát igazoló dokumentum, továbbá a szülőnek igazolnia kell azt, hogy milyen jogcímen tartózkodik a gyermek Magyarország területén (Nkt. 92. §)

Az intézménybe a 3. életévét betöltött gyermek vehető fel, továbbá felvehető az a gyermek is, aki 3. életévét a felvételtől számított hat hónapon belül betölti és felvételét az óvodai férőhelyek száma lehetővé teszi.

A gyermek felvételéről a jelentkezés utolsó határnapját követően 30 napon belül hoz döntést az intézmény vezetője.

Nyírkarász, 2024. március 18.

 Tisztelettel: Benkő Miklósné

 óvodaigazgató